Fidalgu

Fidalgu (tamién antiguamente fiudalgu) o infanzón ye un noble, anque coloquialmente se gaste'l términu pa referise a la nobleza non titulada, sobremanera n'España y Portugal. N'España esistíen munches clases de fidalguíes: - notoriu - el «de solar conocíu», el «de tolos cuatro costaos», el «de devengar quinientos sueldos», los «fidalgos pol cuernu» y otros, inclusive ún que ta ente lo conceutual y lo real, el «fidalgu como un gavilán».Sebastián de Covarrubias-Horozco - Tesoro de la lengua castellana o española. Ed. 1611, pp. 401 rev. - 403 voz 'FIDALGO' Fai referencia a fíu de dalgo como fíu de dalgún llinaxe, con variaes calidaes la pallabra dalgo, nos sos diferentes contestos, denotaba "noble", "valiosu", "bonu". Arriendes de los Infanzones yera sinónimu de Xentilhomes y Escuderos.Caballeros, hijosdalgo notorios de sangre, casa y solar conocido y devengar quinientos sueldos

El censu de 1787 cuntaba n'España 480.589 vecinos fidalgos (cabeces de familia) sobre una población de 10.268.150 habitantes, polo que s'estima que suponíen menos del 5% del total.Censu español executáu por orde del rei, comunicada pol escelentísimu señor Conde de Floridablanca, primer secretariu d'estáu y del despachu, nel añu de 1787.

 Etimoloxía y usos 
Desconocida, desconózse l'orixe ciertu. Covarrubias diz que se sabe que de fidalgu vieno fidalguía, que comúnmente se refería al home bien nacíu, esistiendo'l femenín fidalga, que'l so usu ye mui propiu d'España. 

Esto nun quita qu'hubiere varies aceuciones que s'arraigonen no antiguo. Sigún Sebastián de Covarrubias nel so tiempu considerábense estas:

 La Itálica o romana que diz acasu proceda del Ius italicum de l'Antigua Roma, desención y nobleza que se concedía primero pol pueblu romanu, depués polos emperadores y tamién se llograba por compra.
 La cristiana trayía d'un episodiu de San Pablo, quien dio a entender a un trebunu qu'heredare la nobleza de sos pás y que poro nun solo yera dalgo, sinón fíu de dalgo, d'equí s'entrepetaba que dalgo val por nobleza, bondá o bienes.
 Na aceución goda díxose que ye voz corrompía de 'fíu de Godo' o filgod - y que tresmutaes les consonantes derivó ata 'fidalgu'. El fundamentu sedría que quedaron mui pocos nobles y realeza goda refuxaos nes montañes, y apenzada la Reconquista estos yeren mui estimaos n'España.

Nes Sietes Partíes, apaez en munchos sitios, nuna onde se trata cómo escoyer les presones pa la melicia diz:Sebastián de Covarrubias-Horozco - Tesoro de la lengua castellana o española. Ed. 1611, pp. 401 rev. - 403 voz 'FIDALGO'

 Anicios 
Lliterariamente los fidalgos son carauterizaos fundamentalmente como nobles con escasos o dengún bien, mas exentos del pagu de determinaes obligaciones trebutaries (la tasa llamada pechu, que pagaben los pebleyos o pecheros) y con derechu de llevar armes pos el rei podía-yos pidir en cualesquier momentu una prestación melitar. 

La fidalguía tien los sos oríxenes na Reconquista. Yá pal  apaez el términu "infanzón" como sinónimu de la pallabra caballeru y la so análoga nel llatín medieval, miles. Estos infanzones yeren vasallos de los grandes mainates y perlaos y alministraben les sos propiedaes, y en xeneral veníen de los ricohomes, aquellos que teníen bienes de fortuna abondo pa poder sofitar a ún o varios caballos. Nos primeros sieglos yera posible consiguir el rangu d'infanzón namás cola habilidá de fornir y pagase'l so propiu serviciu na caballería. Ye solo nel  cuando'l rangu d'infanzón se ciarra a los que nun nacen nelli. Nos pueblos que se funden nes tierres conquistaes, los caballeros —y non los mainates, quien solíen quedar n'áries más antigües— aportaron a dominar la vida política, social y cultural. Los oficios monicipales y la representación de les ciudaes nes Cortes yeren privilexos cuasi esclusivos de los caballeros. Ye tamién nel  cuando se-yos apenza a llamar "fidalgos".Claudio Sánchez-Albornoz, "España y el feudalismo carolingio," 778-787; Luis Suárez Fernández Historia de España, 141-142; Angus MacKay Spain in the Middle Ages, 47-50, 56-57, 103-104, 155; and Ramón Menéndez Pidal La España del Cid, 86-88, 544-545.

Nos sos anicios, entóncenes, el títulu surdió como un reconocimiento. Mas a lo llargo de los años, el so usu foise estendiendo de forma descontrolada, y los monarques, empara dalgún beneficiu económicu presonal, nomaben fidalgos a cuantos-yos resultaba conveniente. Foi cola llegada de la Illustración y los Borbones cuando escomenzó una reforma fondera de la facienda pública, una de les cuales foi la restrinción d'esta mena de nomamientos, pos daquella más de mediu millón de presones gociaba d'exenciones trebutaries basaes nesti títulu.

A diferencia de la España meridional, nel norte'l númberu de nobles yera altu y les sos diferencies col pueblu llanu, escases, siendo reformada la so sociedá dende un prencipiu por mor de motivos históricos y demográficos como auténtiques melicies pa la mantención de les güesties reales. N'Asturies, los fidalgos aportaron ser cuasi un 80% de la población, y nel casu de Cantabria esta cifra foi entá mayor, algamando el 83% nel  y soperando'l 90% alredor de 1740. Nel Señoríu de Vizcaya y en Guipuzcoa esistía tamién el nomáu derecho de fidalguía universal, en vertú del cual tolos vizcaínos y tolos guipuzcuanos nacíen fidalgo. Esti privilexu nun s'aplicaba a Álava, u namás el 25% de la población yera fidalga, nin a Navarra.

 Instituciones de la fidalguía y el so réxime 
Esta condición social llevaba consigo ciertos deberes y privilexos. Yera la so obligación mirar por caballu y armes, y recibir periódicamente preparación melitar, en cuenta acurrir a la guerra nel momentu nel que'l rei-y llamara. Como compensación, ente otros privilexos, taba exentu de pagu de ciertos trebutos (el pechu, por exemplu, polo que se-yos contraponía a los pecheros) y se-yos daba'l permisu esclusivu pa poseyer y criyar palombares, como mesmamente a los conventos. El conteníu de los deberes y obligaciones de los fidalgos n'España foi variando a lo llargo los sieglos. Los sos pleitos arreglábense énte l'alcalde de los fidalgos qu'esistía en cadún de los conceyos españoles onde se diera la división d'estaos (la mayoría) y en segunda estancia, nes Sales de los Fidalgos de les Reales Chancilleríes de Valladolid y Granada, la Real Audencia d'Uviéu y otros trebunales. Col pasu del tiempu foise tresformando'l so réxime xurídicu hasta la completa abolición de los sos privilexos cola llegada del lliberalismu nel primer terciu del . Esto, nostante, nun supunxo l'abolición de la nobleza.

 Formes d'acceder a la fidalguía 
Na Partida Segunda, la Llei XII"Quáles non deben seer caballeros" II Partida de Alfonso X el Sabio del Títulu XXI,"de los caballeros et de las cosas que les conviene de facer" II Partida de Alfonso X el Sabio establez dos maneres d'allegar a la nobleza: 

 Por saber, eso ye, pente medies de la conocencia y la práutica de Cencies y Artes Lliberales.
 Por bondá de vezos - more nobilium -.

 Los Privilexos Reales de Nobleza 
Les modalidaes yeren cinco:

 Concesión. Facultá inherente a la Corona fundábase mesmo na voluntá del monarca como nes normes xenerales del reinu. Podíen ser heredatibles -regla xeneral- o presonales. Temporales llendaes a dos o trés xeneraciones y establecese esclusiones espreses. Podíen atorgase a naturales y estranxeros que la so solera yera noble nos sos países d'orixe, d'alcuerdu a les lleis, usos y vezos respeutive, previa xustificación del so derechu y cola declaración o confirmación del monarca, ensin diferencies quedaben estos nobles homologaos a la fidalgía d'España. Tamién se concedíen a estranxeros residentes - sobremanera a flamencos, franceses o irlandeses - cuando se plantegaba dalgún supuestu de declaración de fidalgu de sangre.
 Declaración. El Privilexu Real de declaración facía notoriu l'estáu de nobleza o fidalguía porque lu xustificaba o facía costar ensin necesidá del procedimiento énte les Chancilleríes del Reinu.
 Confirmación. Ciñíase a confirmar la nobleza concedía a los antepasaos o al propiu enteresáu.
 Reintegración. Yera la devolución al estáu y calidá de noble a quien por mor de cualesquier motivu la perdieren.
 Restitución. Esti Privilexu Real usábase pa compensar o indemnizar al agraviáu por cualesquier causa.

 La fidalguía inmemorial de llinaxe o sangre 
La primer estremancia que ha de se facer ye la de fidalgu de sangre y fidalgu de privilexu.

 Fidalgu -ensin más llocuciones-. El fidalgu de sangre, tamién nomáu escuderu (si exercía esi oficiu pa otru noble o ricohome mainate que lu fora aínda ensin títulu) o infanzón onde yera usanza, yera aquel a quien la nobleza-y venía por mor de destender de quien esfrutaren d'ella dende tiempu inmemorial.HUARTE DE SAN JUAN, Juan (1575): Examen de ingenios para las ciencias, ed. Guillermo Serés, Madrid: Cátedra, 1989. También citado en Floreto de anécdotas y noticias diversas que recopiló un fraile dominico residente en Sevilla a mediados del siglo XVI, ed. of F. J. Sánchez Cantón, in Memorial Histórico Español, XLVIII, Madrid: Real Academia de la Historia, 1948, p. 355.
 Fidalgu de solar conocíu yera'l fidalgu que tenía casa solariega, o que destiende d'una familia fidalga que la tien o tuvo. Pa ser reconocíu como fidalgu solariegu, yera mester xustificar que los cuatro güelos foren tamién fidalgos - polos cuatro costaos -, sacantes en Castiella onde al so usu decíase El caballu lleva la Siella (o solar). Eso ye, con que fora'l pá de casa reconocía con nobleza antigua, los fíos y fíes tamién lo seríen, anque sos mas nun lo foren y inclusive foren illexítimos. Ye l'afamáu casu del cantar de xesta castellanu alrodiu'l reconocíu infante Mudarra y los infantes de Lara, sos hermanos de Padre, que recueye vezos ancestrales de la Castiella condal orixinaria anteriar al , y nel que se reconoz que nin siquier la ma tenía que ser necesriamente cristiana o castellana, mesmo que foi'l fíu reconocíu y herederu del rei Alfonsu VI.
 Fidalgu d'executoria yera reconocíu como'l que pleitiara pola so fidalguía y prebara ser fidalgu de sangre. Demostrábase per aciu de la presentación d'escritures y testigos nun xuiciu de executoria que habría de soperar.
 Fidalgu de cuatro costaos yera nomáu aquel que podía prebar que los sos güelos paternos y maternos yeren fidalgos (de cualesquier clas).

 La fidalguía de privilexu 
El fidalgu de privilexu podía ser de dos maneres:

 Fidalgu de privilexu por méritos o servicios, cuando'l rei daba privilexu de talo pol so munchu valir, grandes servicios na guerra o na paz, ansina dábase prencipiu de fidalguía por ser bonu nel serviciu públicu. Los fidalgos de privilexu yeren trataos de manera despeutiva en munches ocasiones polos de sangre, y se-yos separtaba de los actos sociales y de participar n'hermandaes. Estos yeren los recién nomaos por dalgún serviciu o xera y munchos de los qu'estudiaben nes universidaes. La fidalguía de privilexu nun llevaba consigo automáticamente la fidalguía de sangre, pos "el Rei puede fazer cavalleros mas non fidalgos" y yera mester el pasu de trés xeneraciones que pudieren acreitar l'asunción del more nobilium dende l'atorgamientu del privilexu pa que al "fíu de pá y güelu" se-y reconociera la fidalguía.
 Fidalgu de privilexu por compra yeren los que compraren les sos fidalguíes, polo xeneral pa nun pechar y tener accesu a dellos emplegos o dinidaes, teníen les mesmes exenciones y preeminencies que los otros, pero ensin les calidaes de nobleza y sangre.

Otres clases de fidalguía facíen referencia a vezos o fueros específicos atorgaos xeneralmente pola realeza: Ansina, por nacer en ciertos llugares: por exemplu, la ma que paría sobre una determinada piedra del conceyu aragonés de Caspe, alquiría pal so fíu la categoría de infanzón, o tolos nacíos dende entamos del  en ciertos señoríos vascos yeren reconocíos como fidalgos sigún el Fueru de Castiella pol privilexu de fidalguía universal.

 Fidalgos de devengar quinientos sueldos 
Esos privilexos estremaos tamién servíen pa clasificar a diferentes menes de fidalgos: en Castiella, los fidalgos de devengar (cobrar) quinientos sueldos yeren los que por fueru inmemorial teníen derechu a cobrar 500 sueldos como satisfacción de les inxuries que se-yos facíen, no que paez ser un restu del antigu derechu visigodu a recibir compensaciones económiques por nun aplicar la Llei del Talión.

 Fidalgos pol cuernu 
La fidalguía por servicios podía concedese o reconocese a conceyos enteros, ye'l casu de los vecinos de Zamarramala qu'unviaben xente al Alcazre de Segovia porque teníen perpetuamente al so cargu les guardes centineles del castiellu,Sebastián de Covarrubias-Horozco - Tesoro de la lengua castellana o española. Ed. 1611, pp. 401 rev. - 403 loc. 'FIDALGO POR EL CUERNO' estes s'efeutuaben al mou melitar romanu, calteníu n'España,Joaquín Marín y Mendoza - Historia de la milicia española (...) ed. 1756, p. 176. - y como bocina valía por cuernu - d'equí-yos vieno'l nome fidalgos pol cuernu. Por esti serviciu taben los sos vecinos exentos de pechar pos el dichu privilexu facíalos y tenía fidalgos.Sebastián de Covarrubias-Horozco - Tesoro de la lengua castellana o española. Ed. 1611, pp. 401 rev. - 403 loc. 'FIDALGO POR EL CUERNO'

 Fidalgos de gotera 
P'acabar, los fidalgos de gotera yeren los fidalgos reconocíos como tal nun pueblu determináu, de mou que perdíen los privilexos de la so fidalguía si cambudaben de domiciliu treslladándose a otru pueblu distintu. Estos tamién se-yos nomaba «de canales adientro» - llocal -,José Febrero - Febrero novísimo o Libreria de jueces, abogados y escribanos ..., T5, 1829, pp. 98-99. «de puertes adientro» o «de teyes p'abaxo».

 Les pseudo fidalguíes por privilexu y exenciones 
Varios calificativos amestaos a la pallabra de fidalgu foron sistemáticamente refugaos pola Sala de los Fiudalgo de la Chancillería de Valladolid. La recopilación dada por Felipe IV, en Madrid el 12 de febrero de 1623, ye sobre los privilexos y exenciones de los que casen enantes tener el tiempu de dieciocho años y de los que tengan seis fíos homes. Yera una proteiciones que se-yos daba a les families numberoses, pero non un ciertu tipu de fidalguía, popularmente yeren nomaos fidalgu de bragueta.DENOMINACIONES O CALIFICATIVOS DE LA HIDALGUÍA

 Na cultura popular 
Nel Cantar de mío Cid cúntase como Rodrigo Díaz de Vivar marcha pal estierru con 300 "fíos dalgos". Miguel de Cervantes pon como protagonista de la sobra inmortal Don Quixote de la Mancha al fidalgu Alonso Quijano.

 Notes y referencies 

 Bibliografía 






 Bibliografía adicional 



 Enllaces esternos 

 La Real Asociación de Fidalgos d'España
 Casa Troncal de Caballeros Hijosdalgo de los Dolce Llinaxes de Soria
 Facsímil del Censu de Floridablanca publicáu pola biblioteca dixital de Castiella y Llión
 Fidalgos contra pecheros, por Eduardo Jordá

Categoría:Títulos nobiliarios d'España
Categoría:Historia d'España
Categoría:Historia de Portugal